صادق سنجرانی

صادق سنجرانی پاکستانی سیاست دان چیئرمین سینیٹ صادق سنجرانی 14 اپریل 1978 کو بلوچستان کے ضلع چاغی کے علاقے نوک کنڈی میں پیدا ہوئے۔

صادق سنجرانی نے ابتدائی تعلیم نوک کنڈی میں حاصل کی اور پھر بلوچستان یونیورسٹی سے ایم اے کیا۔

ان کے والد خان محمد آصف سنجرانی کا شمار علاقے کے قبائلی رہنماؤں میں ہوتا ہے اور وہ ان دنوں ضلع کونسل چاغی کے رکن ہیں۔

میر صادق سنجرانی پانچ بھائیوں میں سب سے بڑے ہیں اور ان کے ایک بھائی اعجاز سنجرانی نواب ثناءاللہ زہری کے دور حکومت میں محکمہ ریونیو کے مشیر بنے۔

حکومت کی تبدیلی کے باوجود وزیر اعلیٰٰ عبدالقدوس بزنجو نے انھیں اس عہدے پر برقرار رکھا۔

میر صادق سنجرانی کے ایک بھائی محمد رازق سنجرانی سینڈک پروجیکٹ کے ایم ڈی رہے۔

صاوق سنجرانی 1998 میں سابق وزیر اعظم نواز شریف کے کو آرڈینیٹر رہے اور 2008 میں جب یوسف رضا گیلانی وزیر اعظم پاکستان بنے تو ان کی جانب سے قائم کیے گئے شکایات سیل کا سربراہ میر صادق سنجرانی کو بنایا گیا اور وہ 5 سال تک اس سیل کے سربراہ رہے۔

صادق سنجرانی نے 3 مارچ 2018 کو بلوچستان سے آزاد حیثیت سے بطور رکن ایوان بالا پاکستان اور امیر مجلس ایوان بالا پاکستان منتخب ہوئے۔
 مزید دیکھیے 
 سنجرانی
 حوالہ جات 

زمرہ:1978ء کی پیدائشیں
زمرہ:امراء مجلس ایوان بالا پاکستان
زمرہ:بقید حیات شخصیات
زمرہ:بلوچ شخصیات
زمرہ:بلوچستان سے ایوان بالا کے ارکان
زمرہ:ضلع چاغی کی شخصیات
زمرہ:جامعہ بلوچستان کے فضلا
زمرہ:مجلس ایوان بالا پاکستان کے ارکان
زمرہ:قائم مقام صدر پاکستان
زمرہ:صدور پاکستان
زمرہ:بلوچ سیاست دان
زمرہ:ویکی منصوبہ پاکستان کے مضامین
زمرہ:اکیسویں صدی کے سیاست دان
زمرہ:بلوچستان کے سیاست دان